IOS
<s>iOS (prije iPhone OS) ime je za mobilni operacijski sustav kojeg je razvila američka tvrtka Apple Inc. za iPhone no danas se ovaj operacijski sustav koristi i za druge proizvode kao: iPad, Apple TV i IPod Touch.</s><s>Predstavljen je na Macworld Conference & Expo-u 9. siječnja 2007. istovremeno s iPhoneom, a pušten u javnost u lipnju iste godine.</s><s>U lipnju 2015. iOS je po zastupljenosti, s 39%, drugi OS prema NetMarketShareu (ispred iOS-a je  Android s 52%).</s><s>Trenutno najnovija inačica iOS-a jest iOS 9. Izvorno je bio dostupan samo na iPhone seriji pametnih telefona, ali danas se koristi i u iPod Touch seriji multimedijalnih uređaja, iPad seriji tableta i Apple TV seriji HTPC-a (od druge generacije). iOS 13 dobit će samo uređaji iz serija iPhone i iPod Touch, dok će uređaje iz serije iPad primiti zaseban operacijski sustav temeljen na iOS-u, iPadOS.</s>

<s>Povijest</s>

<s>Steve Jobs 2005. godine počeo je planirati prvi iPhone.</s><s>Imao je dva izbora - "smanjiti Mac ili povećati iPod." U borbi između Macintosh i iPod tima, koje vode Scott Forstall i Tony Fadell, pobijedio je Forstall stvorivši iPhone OS.</s><s>Odluka da se koristi Forstallov iPhone OS omogućila je iPhoneu stjecanje velike popularnosti.</s><s>Jedna od ključnih značajki jest mogućnost instaliranja aplikacija trećih strana.</s><s>Korištenje Mac OS-a kao podloge omogućilo je razvijateljima Mac aplikacija da lakše prilagode svoje aplikacije iOS-u.</s><s>Forstall je zaslužan i za stvaranje iOS SDK-a i App Storea.</s>

<s>iOS je predstavljen zajedno s prvim iPhoneom na Macworld Conference & Expo konferenciji 9. siječnja 2007., a postao dostupan u lipnju te godine.</s><s>Isprva, Apple nije navodio posebno ime za iPhoneov operacijski sustav, izjavljujući da "iPhone pokreće OS X" i da koristi "desktop aplikacije" iako u stvarnosti iPhone pokreće varijanta OS X-a i ne koristi iste aplikacije kao OS X. Aplikacije treće strane u početku nisu bile dostupne.</s><s>Jobsovo opravdanje bilo je da razvijatelji mogu stvarati web-aplikacije koje "se ponašaju kao obične aplikacije na iPhoneu".</s><s>17. listopada 2007.</s><s>Apple je objavio da trenutno razvija SDK (Software Development Kit) koji će postati dostupan razvijateljima u veljači.</s><s>Prva beta SDK-a postala je dostupna 6. ožujka 2008., zajedno s novim imenom za iPhoneov operacijski sustav - iPhone OS.</s>

<s>U lipnju 2010. godine Apple je promijenio naziv iPhone OS-a u "iOS".</s><s>Američka tvrtka Cisco koristila je naziv "IOS" za svoj operacijski sustav za routere više od 10 godina.</s><s>Kako bi izbjegao potencijalne sudske tužbe, Apple je licencirao naziv "IOS".</s>

<s>Ažuriranja
Apple pruža velika ažuriranja iOS-a približno jednom godišnje koja se mogu instalirati pomoću iTunesa ili bežićno na samom uređaju.</s><s>Bežićno (Over the air) ažuriranje dostupno je na uređajima s iOS-om 5.0 ili novijim.</s><s>Uređaji s iOS-om starijim od inačice 5.0 moraju koristiti USB kabel i iTunes koji je dostupan na Windows i OS X računalima.</s><s>Najnovija inačica jest iOS 9, puštena u javonst 16. rujna 2015., koja je dostupna na iPhoneu 4S, iPhoneu 5, iPhoneu 5s, iPhoneu 5c, iPhoneu 6, iPhoneu 6 Plus, iPhoneu 6S, iPhoneu 6S Plus, iPadu 2 i novijem i iPodu Touch pete i šeste generacije.</s>

<s>Korisnici iPoda Touch morali su plaćati sve softverske nadogradnje prije izlaska iOS-a 4. Izlaskom iOS-a 4, iPod Touch korisnici više ne moraju plaćati za softverske nadogradnje.</s>

<s>iPSW
iPSW datotečni je format korišten u iTunesu za instalaciju iOS operacijskog sustava.</s><s>Koristi se za dostavu operacijskog sustava uređaja krajnem korisniku.</s><s>Sama .iPSW datoteka u osnovi je .</s><s>ZIP arhiva koja sadrži tri .</s><s>DMG datoteke s datotečnim sustavom iOS-a i dva RAMDISK-a.</s><s>Sadrži i datoteke specifične za određene uređaje kako bi se provjerila kompatibilnost firmvera s uređajem na koji se instalira.</s><s>Sama arhiva nije zaštićena, ali .</s><s>DMG datoteke unutar nje zaštićene su AES ključem.</s>

<s>Mogućnosti</s>

<s>Početni zaslon
Početni zaslon, poznat kao SpringBoard, pokazuje ikone aplikacija i dock na dnu ekrana na koji korisnik može postaviti najkorištenije aplikacije.</s><s>Početni zaslon se prikazuje nakon otključavanja uređaja i nakon što korisnik pritisne tipku Home.</s><s>Pozadina početnog zaslona može se mijenjati na uređajima s iOS-om 4 ili novijim.</s><s>Na vrhu ekrana se nalazi statusna traka koja prikazuje informacije kao što su vrijeme, razinu baterije, jačinu signala i sl.</s><s>Kako bi zaštitio nedopušteno korištenje uređaja, korisnik može zaštiti svoj uređaj postavljanjem četveroznamenkaste ili šesteroznamenkaste lozinke koju mora unijeti kod svakog otključavanja.</s><s>U iPhone OS-u 3.0 predstavljen je Spotlight, funkcija koja omogućuje pretraživanje različitog sadržaja pohranjenog na uređaju ili internetu.</s>

<s>Mape
iOS 4 uveo je podršku za mape.</s><s>Mape se stvaraju stavljanjem jedne ikone aplikacije na drugu.</s><s>Naziv mape automatski se postavlja ovisno o kategoriji aplikacija koje se grupiraju, ali se kasnije može ručno promijeniti.</s><s>Na iOS-u 7 i novijem, mape mogu imati više stranica, a svaka stranica može sadržati do 9 ikona.</s>

<s>Centar obavijesti
U iOS-u 5 Apple je uveo centar obavijesti koji omogućava korisniku pregled povijesti dospjelih obavijesti.</s><s>Pritiskom na obavijest otvara se odgovarajuća aplikacija.</s><s>Od iOS-a 8 moguće je postavljati widgete u centar obavijesti.</s><s>Ako zatvorena aplikacija primi obavijest, na njezinoj ikoni pojavi se crvena okrugla oznaka s bijelim brojem koji ukazuje na broj primljenih obavijesti.</s>

<s>Pristupačnost
Opcije pristupačnosti nalaze se u Postavkama > Općenito > Pristupačnost.</s><s>One prilagođavaju različite aspekte operacijskog sustava osobama s poteškoćama u vidu i sluhu.</s>

<s>Ugrađene aplikacije
iOS dolazi s nekoliko predinstaliranih aplikacija koje su smatrane osnovnim funkcijama svakog uređaja.</s><s>Nekim od tih aplikacija se pristupa s početnog zaslona, a neke se moraju uključiti u postavkama.</s><s>Neke od predinstaliranih aplikacija su: Telefon, Poruke, Kamera, Karte, Safari, Glazba, App Store, iTunes, Podsjetnici, FaceTime, Pošta i druge.</s>

<s>Uređaji
 Uređaj podržava najnoviju inačicu iOS-a (vidi infookvir Posljednja stabilna verzija)
 Inačica predinstalirana na uređaju</s>

<s>Izvori</s>

<s>Apple Computer
Operativni sistem</s>

